
Евразия өкмөттөр аралык кеңешинин «Евразия экономикалык бирлигинин алкагында курулуш чөйрөсүндө кызмат көрсөтүүлөрдүн бирдиктүү рыногун иштетүүнү камсыз кылуу үчүн зарыл иш-чаралардын планы жөнүндө» тескемесинин долбоору тууралуу

Евразия экономикалык комиссиясы чечти:
1.  Евразия өкмөттөр аралык кеңешинин «Евразия экономикалык бирлигинин алкагында курулуш чөйрөсүндө кызмат көрсөтүүлөрдүн бирдиктүү рыногун иштетүүнү камсыз кылуу үчүн зарыл иш-чаралардын планы жөнүндө» тескемесинин долбоору (тиркелет) жактырылсын жана ал Евразия өкмөттөр аралык кеңешинин кароосу үчүн берилсин.
2.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	


М. Григорян
	


И. Петришенко
	


А. Смаилов
	А. Новиков
	А. Оверчук 

ЕВРАЗИЯ ӨКМӨТТӨР АРАЛЫК КЕҢЕШИ


ТЕСКЕМЕ


	20__-жылдын «      »              
	         № 
	                                       шаары




Евразия экономикалык бирлигинин алкагында курулуш чөйрөсүндө кызмат көрсөтүүлөрдүн бирдиктүү рыногун иштетүүнү камсыз кылуу үчүн зарыл иш-чаралардын планы жөнүндө

Евразия экономикалык бирлигинин алкагында курулуш чөйрөсүндө кызмат көрсөтүүлөрдүн бирдиктүү рыногун иштетүү жөнүндө Евразия экономикалык комиссиясынын маалыматын эске алуу менен:
1.  Евразия экономикалык бирлигинин алкагында курулуш чөйрөсүндө кызмат көрсөтүүлөрдүн бирдиктүү рыногун иштетүүнү камсыз кылуу үчүн зарыл иш-чаралардын тиркелген планы бекитилсин.
2. Евразия экономикалык комиссиясы Евразия экономикалык бирлигине мүчө мамлекеттердин өкмөттөрү менен бирдикте ушул тескеме менен бекитилген планда каралган иш-чараларды ишке ашырууну камсыз кылсын.
3. Ушул тескеме Евразия экономикалык бирлигинин расмий сайтына жарыяланган датадан тартып 10 календардык күн өткөндөн кийин күчүнө кирет.

Евразия өкмөттөр аралык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан




	

		БЕКИТИЛДИ
Евразия өкмөттөр аралык кеңешинин
20__-жылдын «___» ______________
№ ___ тескемеси менен







Евразия экономикалык бирлигинин алкагында курулуш чөйрөсүндө кызмат көрсөтүүлөрдүн 
бирдиктүү рыногун иштетүүнү камсыз кылуу үчүн зарыл иш-чаралардын 
ПЛАНЫ

	Иш-чаранын аталышы
	Аткаруу мөөнөтү
	Аткаруучулар

	1. Евразия экономикалык бирлигине мүчө мамлекеттердин (мындан ары тиешелүү түрдө – мүчө мамлекеттер, Бирлик) Бирликтин алкагында курулуш чөйрөсүндөгү жетектөөчү техникалык персоналдын кесиптик квалификациясын өз ара таануу жөнүндө эл аралык келишимди иштеп чыгуу максатында курулуш чөйрөсүндөгү жетектөөчү техникалык персоналдын кесиптик квалификациясын жөнгө салуучу ченемдик укуктук актыларынын тизмегин түзүү (таануу жол-жобосунан өтпөстөн)

	2020-жылдын 
IV кварталы
	Евразия экономикалык комиссиясы (мындан ары – Комиссия), мүчө мамлекеттердин ыйгарым укуктуу органдары

	2. Бирликтин алкагында курулуш чөйрөсүндөгү жетектөөчү техникалык персоналдын кесиптик квалификациясын өз ара таануу жөнүндө эл аралык келишимди иштеп чыгуу максатында чарбакер субъекттин же болбосо жумушчунун ишине киришүүнү чектөөчү, курулуш чөйрөсүндөгү жетектөөчү техникалык персоналдын кесиптик квалификациясына талаптарды аныктоо (таануу жол-жобосунан өтпөстөн)

	2020-жылдын
IV кварталы – 
2021-жылдын
II кварталы
	Комиссия, мүчө мамлекеттердин ыйгарым укуктуу органдары

	3. Бирликтин алкагында курулуш чөйрөсүндөгү жетектөөчү техникалык персоналдын кесиптик квалификациясын өз ара таануу жөнүндө эл аралык келишимди иштеп чыгуу максатында курулуш чөйрөсүндөгү жетектөөчү техникалык персоналдын кесиптик квалификациясын жөнгө салуунун мыкты эл аралык жана улуттук тажрыйбаларын аныктоо (таануу жол-жобосунан өтпөстөн)

	2020-жылдын
IV кварталы –
2021-жылдын
II кварталы
	Комиссия, мүчө мамлекеттердин ыйгарым укуктуу органдары

	4. Бириккен Улуттар Уюмунун Катчылыгынын Статистикалык комиссиясы тарабынан бекитилген Негизги продуктулардын эл аралык классификаторунда (Central Products Classification) каралган, курулуш чөйрөсүндөгү кызмат көрсөтүүлөрдүн бардык секторуна кызмат көрсөтүүлөрдүн бирдиктүү рыногун жайылтуу максатында Жогорку Евразия экономикалык кеңешинин 2014-жылдын 23-декабрындагы № 110 чечими менен бекитилген Евразия экономикалык бирлигинин алкагында кызмат көрсөтүүлөрдүн бирдиктүү рыногу иштеген кызмат көрсөтүүлөрдүн секторлорунун (чакан секторлорунун) тизмегине өзгөртүүлөрдү киргизүү боюнча сунуштарды даярдоо

	2020-жылдын 
IV кварталы – 
2021-жылдын
II кварталы
	Комиссия, мүчө мамлекеттердин ыйгарым укуктуу органдары

	5. Бирликтин алкагында курулуш чөйрөсүндөгү жетектөөчү техникалык персоналдын кесиптик квалификациясын өз ара таануу жөнүндө эл аралык келишимдин долбоорун иштеп чыгуу (таануу жол-жобосунан өтпөстөн)
	2020-жылдын 
IV кварталы  – 
2022-жылдын
IV кварталы

	Комиссия, мүчө мамлекеттердин ыйгарым укуктуу органдары

	6. Бирликтин алкагында курулуш чөйрөсүндөгү жетектөөчү техникалык персоналдын кесиптик квалификациясын өз ара таануу жөнүндө эл аралык келишимди түзүү (таануу жол-жобосунан өтпөстөн)
	2022-жылдын
IV кварталы
	мүчө мамлекеттер


____________
